Lielziedi
Lielziedi (arī Ziedi) ir apdzīvota vieta Aizkraukles novada Sērenes pagastā. Izvietojusies pagasta austrumdaļā Pļaviņu ūdenskrātuves krastā autoceļu P76 un P87 krustojumā 3 km no pagasta centra Sērenes, 3 km no novada centra Aizkraukles un 93 km no Rīgas. Lielziedi faktiski ir daļa no Ziedu vasarnīcu ciema, kura lielākā daļa atrodas Aizkraukles pilsētas robežās otrpus autoceļam P87.